open-index/open-wikipedia-markdown huggingface dataset:
Kim Larsen (fotballspiller)

**Kim Larsen** (født 1976) er en norsk tidligere fotballspiller som spilte i Norge, Sverige og Danmark.

## Klubbkarriere
Larsen gikk gradene i Skeid, og fikk med seg over 100 kamper for klubben. Etter fire sesonger i klubben, signerte han for Lørenskog hvor han ble toppscorer begge sesongene han tilbragte i klubben. Han scoret imponerende 33 mål på 42 kamper.

I 2000 signerte han for Odd Grenland, hvor han ble i tre sesonger. De to første årene ble han klubbens toppscorer, og fikk totalt med seg 76 kamper og 33 mål. I en kortere periode var han også på utlån i Raufoss. I Larsens første sesong i Odd Grenland, ble han også cupmester.

Etter tre år i Odd Grenland bar det til Strømsgodset. 2003-sesongen hans ble ødelagt av en ryggskade, men han fikk revansje sesongen etter da han scoret 12 mål på 28 kamper, og ble klubbens toppscorer.

Da Larsen hadde vært to år i Drammen, gikk turen videre til Tromsø, hvor han ikke ble noen suksess. Han havnet fullstendig i skyggen av Ole Martin Årst, og spilte kun seks kamper og scoret to mål. Midtveis i 2005-sesongen ble han solgt til den danske klubben Herfølge Boldklub, hvor han scoret åtte mål fra en offensiv midtbaneposisjon. Ett år senere reiste han videre til den svenske klubben Kalmar FF hvor han spilte 10 kamper og scoret ett mål.

I mai 2007 returnerte Larsen til moderklubben Skeid, men forsvant da Skeid rykket ned fra 1. divisjon samme år.

Larsen spilte for FK Tønsberg i 2008-sesongen, og ble også her klubbens toppscorer. FK Tønsberg klarte ikke å komme til enighet om forlenget kontrakt med Larsen etter denne sesongen, og Larsen ble dermed fristilt.

I februar 2009 offentliggjorde Manglerud Star, ledet av tidligere Skeid-trener Kjell Sverre Hansen Wold, signeringen av Kim Larsen. Larsen var Manglerud Stars andre store signering før 2009-sesongen, da Tommy Stenersen ble klar i januar samme år. Larsen fikk senere følge av tidligere FK Tønsberg-kollega Amir Sharif til Manglerud Star. Da klubben gikk konkurs i våren 2011 valgte Larsen å legge opp til tross for flere tilbud fra både 1.- og 2.-divisjonsklubber.

Han jobber i dag for det danske mediehuset DG Media.

## Referanser


## Eksterne lenker
*
Lars Tvinde

**Lars Knutsen Tvinde** (født 11. september 1886 i Voss, død 25. juni 1973 i Oslo) var en norsk skuespiller.

Tvinde debuterte i 1912 under Det Norske Teatrets åpningssesong og var under hele sin bane én av hovedkreftene ved denne scenen til han trakk seg tilbake i 1958. Tvinde behersket både komedie og tragedi og både det klassiske og det moderne repertoaret. Til hans fremste roller hører tittelrollen i Ludvig Holbergs *[[Jeppe paa Bierget]]* og *[[Den politiske kannestøper]],* tittelrollen i Hans E. Kincks *Agilulf den vise,* Didrik i Olav Duuns *[[Medmenneske]],* Teiresias i Sofokles' *[[Antigone]]* og kapteinen i August Strindbergs *[[Dødsdansen]]*.
thumb|left|Lars Tvinde til venstre i "Medmenneske", 1937.
Han gjorde sin filmdebut i 1920 i *[[Fante-Anne]]* og spilte deretter i flere stum- og lydfilmer. Tvinde huskes kanskje best for rollen som Sebaldus i Tancred Ibsens *[[Fant]]* (1937).

## Filmografi
Ifølge Internet Movie Database:
* 1920 – *[[Fante-Anne]]*
* 1921 – *[[Jomfru Trofast]]*
* 1921 – *[[Felix (film)|Felix]]*
* 1922 – *[[Farende folk]]*
* 1925 – *[[Himmeluret (stumfilm)|Himmeluret]]*
* 1937 – *[[By og land hand i hand]]*
* 1937 – *[[Bra mennesker (film)|Bra mennesker]]*
* 1937 – *[[Fant (film)|Fant]]*
* 1938 – *[[Bør Børson Jr. (1938)|Bør Børson Jr.]]*
* 1939 – *[[Gjest Baardsen (film)|Gjest Baardsen]]*
* 1940 – *[[Godvakker-Maren]]*
* 1942 – *[[Trysil-Knut (film)|Trysil-Knut]]*
* 1943 – *[[Vigdis (film)|Vigdis]]*
* 1946 – *[[Om kjærligheten synger de]]*
* 1951 – *[[Ukjent mann]]*
* 1966 – *[[Sult (film)|Sult]]*
* 1969 – *[[An-Magritt (film)|An-Magritt]]*

## Referanser


## Eksterne lenker
*
Neurochaetidae

**Neurochaetidae** er en liten familie av fluer som i dag lever nesten utelukkende på den sørlige halvkulen, men det er kjent to arter fra rav-fossiler fra Østersjøen (baltisk rav). Fluene er knyttet til spesielle planter i myrkonglefamilien, ingefærfamilien, bananfamilien og skruepalmefamilien. De sitter gjerne med hodet ned på plantestilkene og blir derfor kalt "upside-down flies" (opp-ned fluer) på engelsk. De voksne fluene kan spise pollen fra vertsplantene, og løper like fort bakover som fremover. Larvene utvikler seg i fuktige rom rundt blomsterstanden på vertsplantene, der de trolig spiser mikroorganismer. Det er kjent 20 nålevende arter fordelt på tre slekter, i tillegg til de to fossile artene.

## Systematisk inndeling

* **Diptera**, tovinger
** **Brachycera**, fluer
*** **Cyclorrhapha**, høyere fluer
**** ***Acalyptrata***, Schizophora
***** Opomyzoidea
****** **Neurochaetidae**
******* ***Anthoclusia*** – *Hennig, 1965  – (bare kjent fra [[fossiler]]*)
******** Anthoclusia gephyrea – *Hennig, 1965  – fra [[baltisk rav]] (20-40 millioner år gammelt)*
******** Anthoclusia remotinervis – *Hennig, 1969  – fra [[baltisk rav]]*
***** ***Neurochaeta*** – *McAlpine, 1978*
****** Neurochaeta capilo – *McAlpine, 1988  – [[Malaysia]]*
****** Neurochaeta inversa – *McAlpine, 1978  – [[Australia]]*
****** Neurochaeta macalpinei – *Woodley, 1982  – [[Malaysia]]*
****** Neurochaeta magnifica – *McAlpine, 1988  – [[Papua Ny-Guinea]]*
****** Neurochaeta parviceps – *McAlpine, 1988  – [[Malaysia]]*
****** Neurochaeta prisca – *McAlpine, 1978  – [[Zimbabwe]]*
****** Neurochaeta sabroskyi – *Woodley, 1982  – [[Filippinene]]*
****** Neurochaeta stuckenbergi – *McAlpine, 1978  – [[Madagaskar]]*
***** ***Neurotexis*** – *McAlpine, 1993  – 10 arter, alle fra [[Madagaskar]]*
***** ***Nothoasteia*** – *Malloch, 1936*
****** Nothoasteia clausa – *McAlpine, 1988  – [[Australia]]*
****** Nothoasteia platycephala – *Malloch, 1936  – [[Australia]]*

## Kilder
* Catalogue of Life 2006. Årlig katalog over verdens fauna 2006. https://web.archive.org/web/20070212042330/http://annual.sp2000.org/

## Eksterne lenker
*
Halvor Floden

**Halvor Floden** (født 22. juli 1884 i Trysil, død 3. desember 1956 i Hernes) var en norsk barnebokforfatter, og han var den første barnebokforfatter som fikk kunstnerlønn. 

Halvor Floden har skrevet en rekke barnebøker, og hans mest kjente bok er kanskje *Frik med Fela* (1917). Som forfattertype har han sitt utspring i heimstaddiktninga, og de fleste av bøkene hans er psykologiske utviklingsromaner fra østnorsk bygdemiljø. Floden var formann i Norsk Bokmannslag 1931–1956. Han fikk Statens kunstnerlønn fra 1950.

Han var lærerutdannet, og bodde det meste av sit liv i Hernes i Elverum. Gjennom ekteskapet med sambygdingen Anne (født Haugen) ble han svoger med barnebokforfatteren Ole Haugen-Flermoe og avisredaktøren Olav Hougen. Han var nært knyttet til heimbygda Trysil, og skrev fra innsiden av dette miljøet. Sammen med Sven Moren, Halldis Moren Vesaas og Einar Skjæraasen representerte han en litterær gullalder i skibygda. Den posthume erindringsboka *Ein fjellgard* er et viktig kulturhistorisk kildeverk til liv og skikk i siste del av 1800-tallet. 

Floden laget sammen med Rasmus Breistein manus til filmen *[[Trysil-Knut (film)|Trysil-Knut]]* basert på Rudolf Muus' roman *Knut Skaret*. En minnestein med portrettrelieffer av tre lokale diktere er reist på Østby kirkegård; det er Ole Haugen-Flermoe, Einar Skjæraasen og Floden.

## Forfatterskap
;For barn
* *[[Brør og halvbrør]]*, 1911  
* *[[Fagerlia (barnebok)|Fagerlia]]*, 1915  
* *[[Frik med fela]]*, 1917 
* *[[Englehatten og andre forteljingar]]*, 1919 
* *[[Kari Trestakk (barnebok)|Kari Trestakk]]*, 1922 
* *[[Elden (barnebok)|Elden]]. Andre bok om Kari Trestakk, 1923 
* *Furuberg-Finn*, 1927  
* *Aust på Kronskogen og andre soger*, 1928
* *Finn i Gropa og fleire*, 1929
* *I Granlia*, 1930
* *Skogen og vidda*, 1931
* *Gjenta frå landsvegen*, 1936
* *Stor-Bjønn og Vesle-Ola*, 1938  
* *Mor i skogen. Eventyr, 1939
* *[[Eg har del i det]]*, 1947
* *[[Sverre og moster Malla]]*, 1948
* *[[Gullfuglen (barnebok)|Gullfuglen]]*, 1949
* *[[Vi er vener]]. Tredje bok om Kari Trestakk, 1950 
* *Trond og venene hans*, 1952
* *Solbu*, 1953  
* *Grå ulvar og kvite svaner*, 1954
* *Storfolk i grenseland*, 1955
* *Guri Bråttom*, (posthumt) 1957  
* *Tommeliten på ikornrygg*, (posthumt) 1966

;For voksne
*  *Einstaka*, 1912, roman for voksne
*  *Mitt land*, 1921, dikt
* *Vi har bruk for deg*, 1937, roman for voksne
*  *Kjartan i Steinåsen*, 1949, roman for voksne
* *Gleda*, 1954, dikt
* *Ein fjellgard*, (posthumt) 1968, sakprosa
* *Om folk og hendingar*, (posthumt) 2019, sakprosa
== Priser ==
* [[Melsom-prisen]] 1935
* [[Kultur- og kirkedepartementets pris for barne- og ungdomslitteratur|Kultur- og kirkedepartementets litteraturpris for barne- og ungdomslitteratur]] 1950, for *Vi er vener* (2. pris)
* [[Kultur- og kirkedepartementets pris for barne- og ungdomslitteratur|Kultur- og kirkedepartementets litteraturpris for barne- og ungdomslitteratur]] 1952, for *Trond og venene hans* (3. pris)

== Litteratur ==
*  
* Jåstad, Bjørg. «Halvor Floden -- talsmann for dei veike?». I *Syn og segn*, 1977
* Vesaas, Halldis Moren. «Småprat om ein hundreåring». I: *Årbok for Trysil'', 1984

## Referanser
Teratomyzidae

**Teratomyzidae** er en liten familie av fluer som for det meste finnes på den sørlige halvkulen. De er små, slanke, gule til svartaktige fluer. Vingene er lange og smale med tverrårene samlet tett sammen nær roten. Den bakerste lange åren (analåren) er lang og buet. Et særtrekk er at de mangler palper (munnfølere). Larver av denne familien har blitt funnet på einstape (*Pteridium*), og det er sannsynlig at artene er knyttet til bregner.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora (**Acalyptrata**)
***** Overfamilien Opomyzoidea
****** Familien **Teratomyzidae**
******* ***Auster pteridii*** McAlpine & Keyzer, 1994  – Australia
******* ***Camur willii*** McAlpine & Keyzer, 1994  – Brasil
******* ***Lips collessi*** McAlpine & Keyzer, 1994  – Australia
******* ***Pous manicula*** McAlpine & Keyzer, 1994  – Australia
******* ***Teratomyza latipennis*** (Malloch, 1933)  – Chile
******* ***Teratomyza neozelandica*** Malloch, 1933  – New Zealand
******* ***Teratomyza undulata*** (McAlpine & Keyzer, 1994)  – Australia
******* ***Teratoptera chilensis*** Malloch, 1933  – Chile
******* ***Teratoptera*** sp. (ubeskrevet art)  – Australia
******* 2 ubeskrevne arter fra Taiwan

## Kilder
* Catalogue of Life 2006. https://web.archive.org/web/20070212042330/http://annual.sp2000.org/
* Catalogue of Australasian and Oceanian Diptera. http://hbs.bishopmuseum.org/aocat/teratomyzidae.html
* Papp, L. 2005. Some acalypterate flies (Diptera) from Taiwan. *Acta Zoologica Academiae Scientiarum Hungariae* 51: 187-213.

## Eksterne lenker
*
Kari Embretsdatter

**Kari Embretsdatter** (1793&ndash;1869) var den første jordmoren i Rendalen. Hun kom fra gården Oppstu Kvernnes i Rendalen og ble ferdig på jordmorskolen i Christiania i 1827. 

Embretsdatter giftet seg i 1830 og fikk to barn i ekteskapet. I tillegg fødte hun tvillinger allerede i 1816. Hun virket som jordmor i Rendalen inntil hun som 67 åring fikk avskjed på grunn av alderdomssvakhet. Kari Embretsdatters navn er nevnt flere steder i litteraturen om jordmødre i landet. 

I Hedmark var helsetilbudet begrenset på 1800-tallet og behovet for jordmortjenester stort. Det var 24 bønder i Rendalen som så behovet for en lokal jordmor og som selv tok initiativ til at Embretsdatter fikk finansiert utdannelsen sin. Dette gjorde de ved å skrive et brev til Hedmarken amt i mai 1825 der de forklarte situasjonen med jordmordmangel i bygda samtidig som de anbefalte en slik utdannelse for Kari Embretsdatter. Bøndene var selv villige til å betale for utdannelsen, men den ble trolig betalt av Hedmarkens amt.

## Kilder
* Riksarkivet: Jordmorskolen – første yrkesutdannelse for kvinner
Xenasteiidae

**Xenasteiidae** er en liten og nokså nyoppdaget (1980) familie av knøttsmå fluer. De fleste av de kjente artene er beskrevet fra øyer i varme hav, og de synes å være knyttet til havstrender.

## Utseende
Små fluer (1,3 – 1,7 mm), nokså tettbygde med brede vinger. **Hodet** er ganske stort, rundt, med store fasettøyne. Ved innerkanten av hvert fasettøye sitter det tre børster, de to bakerste bakoverbøyde og den fremste fremoverbøyd. I pannen er det en stor, skinnende trekant (*frontaltriangel*) der punktøynene sitter. Antennene er av vanlig fluetype, tre-leddete. Det andre leddet har en børste på oversiden. Det ytterste leddet er rundt og bærer en lang, fint hårete antennebørste (*arista*) nær roten. En kraftig kinnbørste (*vibrissa*) sitter i fremhjørnet av munnkanten. Munndelene er av vanlig fluetype, ganske små. **Brystet** (thorax) er nokså skinnende, med fine hår og korte børster. **Vingene** er ganske brede, uten fargeflekker eller bånd. Årenettet er nokså redusert, bare to lange årer når ut til vingekanten. Den bakerste åren (*CuA1*) er rett og når nesten til vingebakkanten. **Beina** er ganske korte og slanke, uten kraftige børster. **Bakkroppen** er sylindrisk hos hannene, nær halvkuleformet hos hunnene. **Larvene** er ukjente.

## Levevis
Lite er kjent om leveviset til disse fluene. De aller fleste artene er beskrevet fra øyer i varme hav. De har blitt funnet på og ved strender, og det er sannsynlig av larvene lever i oppskyll på strendene. De voksne fluene besøker bomster og kommer også gjerne til lys om natten.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora (**Acalyptrata**)
***** Overfamilien Opomyzoidea
****** Familien **Xenasteiidae**
******* Slekten ***Tunisimyia*** Papp, 1980
******** ***Tunisimyia convergens*** Ventura & Carles-Tolra, 2003  – Balearene, Spania
******** ***Tunisimyia excellens*** Papp, 1980  – Tunisia
******** ***Tunisimyia shalam*** (Freidberg, 1994)  – Israel
******* Slekten ***Xenasteia*** Hardy, 1980
******** ***Xenasteia aldabrae*** Hardy, 1980  – Aldabra, Indiahavet
******** ***Xenasteia chinensis*** Papp, 2005  – Taiwan
******** ***Xenasteia divergens*** Hardy, 1980  – øyer i Stillehavet
******** ***Xenasteia hardyi*** Ismay, 2003  – Hawaii
******** ***Xenasteia lansburyi*** Ismay, 2003  – Ny-Guinea
******** ***Xenasteia okinawaensis*** Hardy, 1980  – Okinawa, Stillehavet
******** ***Xenasteia palauensis*** Hardy, 1980  – øyer i Stillehavet
******** ***Xenasteia sabroskyi*** Hardy, 1980  – Hawaii
******** ***Xenasteia seychellensis*** Hardy, 1980  – Seychellene
******** ***Xenasteia similis*** Hardy, 1980  – øyer i Det indiske hav

## Kilder
* Papp, L. 1998. Family Xenasteiidae. I: Papp, L. og Darvas, B. (red.): *Contributions to a Manual of Palaearctic Diptera*. 3: 305-308. Science Herald, Budapest.
* Papp, L. 2005. Some acalypterate flies (Diptera) from Taiwan. *Acta Zoologica Academiae Scientiarum Hungariae* 51: 187-213.
* Catalogue of Life 2006. https://web.archive.org/web/20070212042330/http://annual.sp2000.org/

## Eksterne lenker
*
Opomyzoidea

* Trefluer
* Minérfluer
* småkadaverfluer Acartophthalmidae
* Gressfluer
* Sivfluer
* Odiniidae
* Fergusoninidae
* almesevjefluer Aulacigastridae
* sevjefluer Periscelididae
* Neurochaetidae
* Stenomicridae
* Teratomyzidae
* Xenasteiidae
* smalvingefluer Asteiidae
* Neminidae
* Marginidae

**Opomyzoidea** er en gruppe (overfamilie) av fluer som omfatter én stor familie, minérfluene, og omtrent 15 mindre familier. Det er litt usikkert hvilke familier som bør regnes til denne gruppen. I Norge finnes, i tillegg til minérfluer, familiene trefluer, gressfluer, sivfluer, Acartophthalmidae, Odiniidae, almesevjefluer (Aulacigastridae), sevjefluer (Periscelididae), Stenomicridae og smalvingefluer. De artsfattige familiene Fergusoninidae, Neurochaetidae, Neminidae, Marginidae og Teratomyzidae lever hovedsakelig på den sørlige halvkulen, mens familien Xenasteiidae finnes langs varme hav. Opomyzoidea omfatter små, slanke fluer som ofte er mer eller mindre gule og svarte på farge. Vingene er vanligvis klare uten flekker, bortsett fra noen trefluer. De fleste fluene i denne gruppen er trolig knyttet til planter, og noen arter av minérfluer og gressfluer kan gjøre en del skade i jordbruk og hagebruk.

## Systematisk inndeling

* Ordenen tovinger, Diptera
** Fluer, Brachycera
** Underordenen høyere fluer, Cyclorrhapha
*** Gruppen Schizophora
**** Overfamilien **Opomyzoidea** 
***** Familien trefluer (Clusiidae). Med ti arter i Norge. 
***** Familien småkadaverfluer (Acartophthalmidae). To arter i Norge. 
***** Familien Odiniidae. Bare én art funnet i Norge. 
***** Familien minérfluer (Agromyzidae). Omtrent 200 arter i Norge.
***** Familien Fergusoninidae. Ikke i Norge. 
***** Familien gressfluer (Opomyzidae). Tretten arter i Norge. 
***** Familien sivfluer (Anthomyzida). Omtrent 10 arter i Norge. 
***** Familien almesevjefluer (Aulacigastridae). Bare én art i Norge. 
***** Familien Neminidae. Ikke i Norge.
***** Familien Marginidae. Nyoppdaget i det sørlige Afrika.
***** Familien sevjefluer (Periscelididae). Trolig bare to arter i Norge. 
***** Familien Neurochaetidae. Ikke i Norge.
***** Familien Stenomicridae. Bare én art i Norge. 
***** Familien Teratomyzidae. Ikke i Norge.
***** Familien Xenasteiidae. Ikke i Norge.
***** Familien smalvingefluer (Asteiidae). Trolig bare 3 arter i Norge.

## Eksterne lenker
*
Jacob Sørensen (fotballspiller, født 1983)

**Jacob «Taz» Sørensen** (født 1983) er en dansk fotballspiller som spiller på midtbanen til Vejle. Før han sommeren 2006 kom til Odd Grenland spilte han for Aalborg Boldspilklub og Sønderjyske Elitesport. Sørensen har 40 kamper for aldersbestemte danske landslag. Kallenavnet *Taz* fikk han fra lagkameratene i Aalborg på grunn av påstått utseendemessig likhet med den tasmanske djevelen. Sørensen har hurtighet som sin største styrke.

## Referanser


## Eksterne lenker
* 
*  Spillerprofil på Odd Grenlands hjemmesider
*  Spillerprofil på Oddranes hjemmesider
Norges Sykepleierhøyskole

**Norges Sykepleierhøyskole** ble etablert i 1959 som **Norges Høyere Sykepleierskole**.

Skolen ble drevet og finansiert av Norsk Sykepleierforbund. Den ble gjerne kalt for «Norges høyere». Den var en videreføring av *Forsættelsesskolen* som NSFs stifter Bergljot Larsson hadde stiftet i 1925. Skolen ble i 1972 omdøpt til Norges Sykepleierhøyskole. Skolen ble nedlagt i 1985, i forbindelse med opprettelsen av Institutt for sykepleievitenskap ved Universitetet i Oslo.

## Litteratur
* Kjellaug Lerheim. *Fra høyskole til universitetsinstitutt : Norges Sykepleierhøyskole 1925-1984 : en vitenskap under utforming*. Oslo: Institutt for sykepleievitenskap, 1987. 20 s.
Dagmar Myhrvold

**Dagmar Myhrvold** (født 19. april 1898 i Kristiania, nåværende Oslo, død 21. april 1972) var en norsk skuespiller.

Etter  ha gått ved Sofie Bernhofts skole tok hun ett år med teaterstudier i København. I 1916 kunne hun så debutere som deltaker i turnetruppen til Edvard Drabløs. Året etter var det turne med *Dødsdansen* av August Strindberg der hun innehadde to roller og stod for musikken, hun spilte da fiolin.

Hun var fra 1919 tilknyttet Det Norske Teatret. Allerede som ung spilte Myhrvold gjerne eldre kvinner, som hun gjengav med tyngde og troverdighet, blant annet mødrene i Lev Tolstojs *Mørkets makt* og Selma Lagerlöfs *[[Keiseren av Portugallien]]* samt Tale i Olav Duuns *[[Medmenneske]].* Med bred humor spilte hun også vaskeekte oslotyper som Gurina-Neger i Oskar Braatens *Ungen* og Dobbelt-Petra i samme forfatters *Den store barnedåpen.* 

Myhrvold virket også som iscenesetter.  Hun var instruktør for tolv stykker.

Dagmar var lærer ved Det Norske Teatrets elevskole som hun ledet fra 1947 til 1949. Hun ivret også for å få opprettet Statens teaterhøgskole som åpnet i 1953, der hun var lærer i noen år.

Hun var gift med Vilhelm Lund på 1920-tallet. Datteren deres, Anne-Marie (født 1929) var gift med den franske sinologen André Lévy (1925–2017) og utga i 1968 reiseskildringen *Ferden til Shigaraki*. I 1935 ble hun gift med teatermannen Nils Sletbak.

## Filmografi (utvalg)
* 1970 – *[[Selma Brøter]]* (TV) 
* 1969 – *[[Brent jord]]*  
* 1968 – *[[Smuglere]]* 
* 1964 – *[[Nydelige nelliker]]*  
* 1946 – *[[Om kjærlighet synger de]]* 
* 1943 – *[[Vigdis (film)|Vigdis]]*  
* 1942 – *[[En Herre med bart]]*  
* 1940 – *[[Godvakker-Maren]]*  
* 1937 – *[[Bra mennesker (film)|Bra mennesker]]*
* 1934 – *[[Sangen om Rondane]]*  
* 1926 – *[[Brudeferden i Hardanger (film)|Brudeferden i Hardanger]]*  
* 1920 – *[[Fante-Anne]]*
## Referanser


## Eksterne lenker
* 
* 
*  «Dagmar Myhrvold» i Store norske leksikon
Australimyzidae

**Australimyzidae** er en liten familie av fluer som bare er kjent fra New Zealand og omkringliggende øyer. De er ganske små fluer som stort sett er funnet på eller ved strender, ofte på små øyer. Ingenting er kjent om biologien deres.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyerestående fluer, Cyclorrhapha
**** Gruppen Schizophora (Acalyptrata)
***** Overfamilien Carnoidea
****** Familien **Australimyzidae**
******* Slekten *[[Australimyza]]* Harrison, 1953
******** *[[Australimyza australensis]]* (Mik, 1881) (=*A. anistomae* Harrison, 1953  - New Zealand
******** *[[Australimyza glandulifera]]* Brake & Mathis, 2007 – Australia
******** *[[Australimyza kaikoura]]* Brake & Mathis, 2007 – New Zealand 
******** *[[Australimyza longiseta]]* Harrison, 1959  – New Zealand
******** *[[Australimyza macquariensis]]* (Womersley, 1937) – Macquarie Island
******** *[[Australimyza mcalpinei]]* Brake & Mathis, 2007 – Australia, Tasmania, Lord Howe-øya
******** *[[Australimyza salicorniae]]* Harrison, 1959 – New Zealand
******** *[[Australimyza setigera]]* Harrison, 1959    – New Zealand
******** *[[Australimyza victoria]]* Brake & Mathis, 2007 – Australia

## Kilder
* Catalogue of Life 2006. https://web.archive.org/web/20070212042330/http://annual.sp2000.org/
* Catalogue of Australian and Oceanian Diptera. http://hbs.bishopmuseum.org/aocat/australimyzidae.html

## Eksterne lenker
*
Hal Fowler

**Hal Fowler** (1927–2000) var en amerikansk pokerspiller. Han blir sett på som den første amatøren som vant WSOP. Til tross for at han var relativt ukjent gikk han til topps i World Series of Poker i 1979. På et tidspunkt var han nede i 2 000 dollar i sjetonger (av totalt 500 000 dollar) på et finalebord som inkluderte blant andre Johnny Moss, Bobby Baldwin, og flere andre kjent pokerpersonligheter. Hans seier blir ofte omtalt som den største overraskelsen i WSOPs historie.

## Referanser


## Eksterne lenker
*
Hylestad kirke

**Hylestad kirke** er hovedkirke for Hylestad sogn. Dette sognet er en del av Valle prestegjeld i Otredal prosti som faller under Agder og Telemark bispedømme i Den norske kirke.

Den er en åttekantet kirke i laftet tømmer fra 1839, og bygget av *Anders "Kirkebygger" Thorson Syrtveit*. Han bygget de fleste kirkene i Setesdal på 1800-tallet. Kirken har 200 sitteplasser og to gallerier. I våpenhuset er det kopier av Hylestadportalene, med motiv fra heltesagnet om Sigurd Fåvnesbane, som kom fra stavkirken. Kirkens altertavle har motivene «korsfestelsen» og «nattverden». Et orgel med tolv stemmer som ble bygget av Brødrene Torkildsen Orgelbyggeri i 1991, står på galleriet i kirken.

Dagens kirke står på Rysstad, det gamle senteret i kommunen og den er den tredje kirken i dette sognet. Den første, Hylestad stavkirke hadde blitt revet på 1600-tallet, og langkirken som hadde overtatt etter den hadde i 1830-årene begynt å forfalle.

Da det ble bestemt at en ny kirke skulle bygges, ble det også bestemt at kirkestedet skulle flyttes fra Bjørgum på den østre bredden av elven Otra til Rysstad på den vestre. Grunnen til dette var at størstedelen av sognets innbyggere bodde på vestsiden av elven. Ved å la den nye kirken bli bygget på elvens vestside ved den nye postveien, dagens riksvei 9, trengte kirkegjengerne fra vestsiden ikke lenger ro til kirke. Antagelig ble brukbare materialer fra den gamle kirken gjenbrukt i den nye, på den tida var det ikke så mye skog i området, alt ble beitet.

Det har vært åpen veikirke her hver sommer fra 1992 til 2005.

## Kirkegård
Rundt kirken er en eldre mindre kirkegård, mens en større kirkegård er anlagt litt lenger sør. 


Fil:2174. Sætersdalen, Mellem Valle og Helle - no-nb digifoto 20151105 00116 bldsa AL2174 crop.jpg|«Sætersdalen, Mellem Valle og Helle»
Fil:Valle, Hylestad kyrkje, alter.jpg|Alteret og altertavlen, som viser korsfestelsen og nattverden.
Fil:Valle, Hylestad kyrkje, kvinnesida.JPG|To av kirkebenkene på kvinnesiden. Disse tilhørte gårdane Straume og Rysstad.


## Referanser


## Litteratur
* 
* 
* 

## Eksterne lenker
* 
* «Rysstad i Setesdal», Axel Lindahl foto ca 1880, Digitalt museum
*
Tor Milde

**Tor Arild Lerdal Milde** (1953–2014) var en norsk musikkjournalist og sakprosaforfatter som blant annet jobbet som musikkjournalist i *[[VG]]*, og som skrev ulike reportasjer og intervjuer i flere magasiner, deriblant *[[Se og Hør]]*, *[[Elle (magasin)|Elle]]*, *[[FilmMagasinet]]*, *[[Det Nye]]* og *[[Dagbladet Magasinet]]*. Best kjent ble han fra tiden som dommer i sangtalentprogrammet ''Idol''.

Milde var redaktør av popbladene *Hits* og *Smash*, som han startet i henholdsvis 1984 og 1985, i tillegg til ungdomsbladet *Logo* i 1987. Han har også vært journalist og redaktør i ungdomsbladet *[[ToppGirl|Topp]]*, hvor han også drev spalten "Tor Tør - der andre tier", og startet jentebladet *[[Mag]]*.

I 1997 deltok han sammen med Tone-Lise Skagefoss og Jon Vidar Bergan på det norske laget i den nordiske pop-spørreleken *[[Pick-Up (TV-program 1997)|Pick-Up]]* på NRK. Han ble rikskjent etter at han deltok som dommer i underholdingsprogrammet *[[Idol (TV-program)|Idol]]* på TV 2 i 2005 og 2006. I 2007 tok han over som dommer i programmet *[[Sangstjerner]]* på TV3 etter Anita Skorgan. I 2008 var han paneldeltager i det satiriske panelprogrammet *[[Sladder (TV-program)|Sladder]]* på TVNorge. I 2012 deltok han som sjangerekspert i kategorien country i programmet *[[Stjernekamp]]* på NRK.

Fra 2004 til 2011 var han ansatt som fast frilanser for radiokanalen P4 hvor han fungerte som anmelder og ekspert på film og musikk. Sammen med Kåre Magnus Bergh ledet han programmet *Cowboymat* på kanalen P4 Bandit. Programmet besto av uhøytidelig samtale ispedd musikk. Milde var også hovedpersonen i TV-programmet *[[Den rette for Tor]]* på TV3 i 2007. 

Fra sommeren 2012 laget Milde listen «10 ting du må ha» hver uke for VG. I januar 2013 begynte han som fast frilanser i magasinet *[[Release]]* og på nettsiden release.no.

Milde skrev også bøkene *Slik er menn* sammen med Einar Røhnebæk i 1999, *Listomania* i 2004 og *God som full* i 2005.

Milde var med som seg selv i filmen *[[Get Ready to Be Boyzvoiced]]* og dubbet flere stemmer i den norske versjonen av den japanske animasjonsfilmen *[[Det levende slottet]]*.

## Referanser


## Eksterne lenker
* 
* Drømmeknuseren (portrettintervju i Aftenposten fra 2005)
Neminidae

**Neminidae** er en liten familie av fluer som bare finnes på den sørlige halvkulen. De ble tidligere regnet til familien almesevjefluer Aulacigastridae. På engelsk blir de kalt "nobody flies". Alle de tre latinske slektsnamnene betyr "ingen" eller "ingenting", og spiller på at disse fluene gjør lite av seg. Dette er små fluer, og biologien er ukjent. De synes å være knyttet til skog.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora
***** Overfamilien Opomyzoidea
****** Familien **Neminidae**
******* Slekten ***Nemo*** McAlpine, 1983  – seks arter i Australia, to i Sør-Afrika og én i Papua Ny-Guinea
******* Slekten ***Nemula*** Freidberg, 1994  – tre arter fra Madagaskar
******* Slekten ***Ningulus*** McAlpine, 1983  – én art fra Zimbabwe og én art fra Sør-Afrika

## Kilder
Catalogue of Life 2006. https://web.archive.org/web/20070212042330/http://annual.sp2000.org/

## Eksterne lenker
*
Scotty Nguyen

**Thuan «Scotty» Nguyen** (født 28. oktober 1962 i Nha Trang i Vietnam) er en vietnamesisk-amerikansk profesjonell pokerspiller. Han er en av de mest aktive spillerne i dag. Totalt har han vunnet over $&nbsp;6&nbsp;700&nbsp;000 på pokerturneringer. Han ble kjent da han på finalebordet under WSOP i 1998 sa til sin motstander Kevin McBride: «You call this one and it's all over, baby». På bordet lå fullt hus, McBride synet og Scotty Nguyen viste frem et bedre hus. Han er også kjent for sin respons på en bad beat, som er «That's poker, baby».

Han hadde også en cameo rolle i filmen *[[The Big Blind]]* fra 1999 der han spiller seg selv.

## Referanser
Marginidae

**Marginidae** er en liten familie av fluer, nylig oppdaget i det sørlige Afrika. Bare tre arter er kjent. Den systematiske plasseringen er usikker, men det er mulig at familien bør regnes til Opomyzoidea.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora
***** Overfamilien Opomyzoidea (usikkert)
****** Familien **Marginidae**
******* Slekten ***Margo*** McAlpine, 1991
******** ***Margo aperta*** McAlpine, 1991  – Zimbabwe
******** ***Margo clausa*** McAlpine, 1991  – Madagaskar
******** ***Margo operta*** McAlpine, 1991  – Zimbabwe

## Kilder
* Catalogue of Life 2006. https://web.archive.org/web/20070212042330/http://annual.sp2000.org/

## Eksterne lenker
*
Fritenker

**Fritenker** er et begrep som kommer opprinnelig fra det engelske ordet *free-thinker*, og viser til person som tenker ubundet av kirkens autoritet i religiøse spørsmål, eller generelt forholder seg fritt i forhold til religion, dogmer og andre autoriteter.

Ordet *free-thinker* ble først brukt av de engelske deistene på slutten av 1700-tallet, og etter hvert fikk ordet allmenn utbredelse blant en rekke filosofer også i Frankrike og Tyskland. Ordet ble først brukt om og av filosofen John Toland.

Det fantes egne fritenkerklubber i Norge rundt 1900. Fritænkerklubben i Bergen var en pådriver når det gjaldt innføring av kremasjon (likbrenning) og den radikale likbrenningsloven av 1912.

## Referanser


## Se også
* Ateisme

## Litteratur
* Amundsen, Arne Bugge; Laugerud, Henning (2001): *Norsk fritenkerhistorie 1500-1850*. Oslo: Humanist Forlag, ISBN 82-90425-47-3.

## Eksterne lenker
* Fritenkerordboka.org
Jack Straus

**Jack «Treetop» Straus** (1930–1988) var en profesjonell amerikansk pokerspiller. 

Han vant hovedturneringen i 1982 World Series of Poker der førstepremien var på $&nbsp;520&nbsp;000. Han skal være mannen bak den kjente poker-aforismen «en stol, en chip», som henviser til at man alltid har en sjanse så lenge man har en stol å sitte på og en chip igjen å spille for. Bakgrunnen for dette er hans seier i 1982 WSOP. Der skal han på et tidspunkt ha hatt så lite som en $ 500 chip igjen, som var det minste på det tidspunktet i turneringen. Selv om det eksisterer flere versjoner er den mest fortalte at han ved en hånd skjøv alle chipsene sine ut i potten hvorpå han tapte hånden. Da han reiste seg så han at han hadde en chip igjen under en serviett han hadde på bordet. Siden han ikke hadde meldt seg all in fikk han lov til å fortsette av arrangørene. 

## Referanser


## Eksterne lenker
*
Inbiomyiidae

**Inbiomyiidae** er en helt nyoppdaget familie av fluer som ble beskrevet i 2006. Så langt er bare én art beskrevet, men det er funnet tretten andre arter som vil bli publisert snart. Disse fluene lever i regnskog og tåkeskog i Sør- og Mellom-Amerika. Fluene er oppkalt etter Costa Ricas *Instituto Nacional de Biodiversidad* (INBio), som har gjort mye banebrytende arbeid i kartlegging av områdets fauna.

## Utseende
Små (1,3 – 1,6 mm), mørke, litt pukkelryggede fluer. **Hodet** er svært kort, og fasettøynene er utstående. Det er bredere enn brystet. Fasettøynene er rødbrune, tett hårkledte, og innbuktet på undersiden. Punktøynene sitter på en bred, blank trekant som dekker nesten hele pannen, og det er ingen børster mellom dem. Ved innerkanten av hvert fasettøye sitter det en lang, innoverbøyd børste. Det er flere kraftige børster i bakhodet. Antennene er korte, tre-leddete, det tredje leddet er rundt og bærer en meget lang, fint hårete antennebørste (*arista*). Kinnbørster (*vibrissae*) finnes. Munndelene er trukket ut til en sugesnabel som, fullt utstrakt, er dobbelt så lang som hodet. Palpene (munnfølerne) er kølleformede. **Brystet** (thorax) er ganske høyt hvelvet, blankt, med fine hår og lange, kraftige børster i den bakerste delen. **Vingene** er ganske store og brede, uten fargeflekker. Årenettet består av fire lange, rette årer og to tverr-årer mellom dem. Vingefremkanten (*costa*) er brutt på to steder. **Beina** er slanke, med en rekke av lange hår på undersiden av fremlåret, men ellers uten lange hår eller børster. **Bakkroppen** er sylindrisk, de ytre kjønnsorganene små og lite påfallende. **Larvene** er ukjente.

## Levevis
Alle kjente eksemplarer er funnet i tropisk regnskog og tåkeskog mellom 0-2000 meter over havet. De voksne fluene skraper trolig mikrober fra vegetasjonen, siden det er funnet mye mikrobemateriale i tarmen deres. Hunnene produserer uvanlig få og store egg. Så langt er denne familien funnet i Guatemala, Costa Rica, Fransk Guyana, Venezuela, Colombia, Ecuador, Peru og Bolivia.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora (**Acalyptrata**)
***** Overfamilien Carnoidea
****** Familien **Inbiomyiidae**
******* Slekten ***Inbiomyia*** Buck, 2006
******** ***Inbiomyia mcalpineorum*** Buck, 2006  – Costa Rica
******** 13 andre arter blir snart publisert

## Kilder
Buck, M. 2006. A new family and genus of acalypterate flies from the Neotropical region, with a phylogenetic analysis of Carnoidea family relationships (Diptera, Schizophora). *Systematic Entomology* 31 (7): 377-404.

## Eksterne lenker
*
Tom McEvoy

**Tom McEvoy** (født 14. november 1944 i Michigan, USA) er en profesjonell amerikansk pokerspiller.

Han var en regnskapsfører før han fikk sparken i 1978, etter det begynte han å spille poker på fulltid. Han vant WSOP i 1983 og er fortsatt aktiv i dag.

Han har gjennom sitt hele liv vært en aktivt anti-røyker som overtalt arrangørene av WSOP i 2002 til å forby røyking innendørs under turneringen.

Han har også skrevet og vært medforfatter på flere pokerbøker, bla *Championship Tournament Poker (Championship Series)*, *How to Win No-Limit Hold'em Tournaments*, *Win Your Way Into Big Money Holdem Tournaments* og *How a Poker Champ Thinks His Way to Success*.

## Referanser
Jack Keller

**«Gentleman» Jack Keller** (født 29. desember 1942, død 5. desember 2003) var en profesjonell amerikansk pokerspiller.

Han tjente i United States Air Force før han begynte å spille poker. Han vant hovedturneringen i WSOP i 1984, 3 WSOP armbånd og tjente over $ 1,4 millioner i løpet av sin karriere. I 1994 ble han innlemmet i Poker Hall of Fame.

## Referanser


## Eksterne lenker
*
Poker Hall of Fame

**Poker Hall of Fame** er en gruppe pokerspillere som har spilt bra poker mot gode motstandere over en lengre periode. Den blir vedlikeholdt av Binion's Horseshoe kasino.  

Medlemmer av Poker Hall of Fame: (året de ble innlemmet):
*Johnny Moss, 1979
*«Nick the Greek» Dandolos, 1979
*Felton «Corky» McCorquodale, 1979
*Red Winn, 1979
*Sid Wyman, 1979
*«Wild Bill» Hickok, 1979
*Edmond Hoyle, 1979
*T. «Blondie» Forbes, 1980
*Bill Boyd, 1981
*Tom Abdo, 1982
*Joe Bernstein, 1983
*Murph Harrold, 1984
*Red Hodges, 1985
*Henry Green, 1986
*Walter Clyde «Puggy» Pearson, 1987
*Doyle Brunson, 1988
*Jack «Treetop» Straus, 1988
*Fred «Sarge» Ferris, 1989
*Benny Binion, 1990
*David «Chip» Reese, 1991
*Thomas «Amarillo Slim» Preston, 1992
*Jack Keller, 1993
*Little Man Popwell, 1996
*Roger Moore, 1997
*Stu Ungar, 2001
*Lyle Berman, 2002
*Johnny Chan, 2002
*Bobby Baldwin, 2003
*Berry Johnston, 2004
*Jack Binion, 2005
*Crandell Addington, 2005
*T. J. Cloutier, 2006
*Billy Baxter, 2006
*Barbara Enright, 2007
*Phil Hellmuth, 2007
*Duane «Dewey» Tomko, 2008 
*Henry Orenstein, 2008
*Mike Sexton, 2009 
*Dan Harrington, 2010
*Erik Seidel, 2010
*Barry Greenstein, 2011
*Linda Johnson, 2011
*Eric Drache, 2012
*Brian Roberts, 2012
*Tom McEvoy, 2012
*Scotty Nguyen, 2012
* Jack McClelland, 2014
* Daniel Negreanu, 2014
* Jennifer Harman, 2015
* John Juanda, 2015
* Todd Brunson, 2016
* Carlos Mortensen, 2016
* Phil Ivey, 2017
* Dave Ulliott, 2017
* John Hennigan, 2018
* Mori Eskandani, 2018
* Chris Moneymaker, 2019
* David Oppenheim, 2019
* Huck Seed, 2020
* Eli Elezra, 2021
* Layne Flack, 2022
* Brian Rast, 2023
* Patrik Antonius, 2024
* Michael Mizrachi, 2025
* Nick Schulman, 2025

## Eksterne lenker
* Poker Hall of Fame page
Vatnsoyrar

**Vatnsoyrar** (, foreldet dansk skrivemåte: *Vatnsøre*) er en bygd på Færøyene. Den ligger ved nordenden av Færøyenes største innsjø, Leitisvatn på Vágar. Den er den eneste av Færøyenes bygder som ikke ligger ved havet. Vatnsoyrar ligger i Vága kommuna og hadde 46 innbyggere den 1. januar 2017.

Vatnsoyrar ble bosatt som en utvandrerbygd av tre familier fra Miðvágur i 1921. De fikk stykket ut litt kongsjord i utmarken, slik jordloven av 1894 hadde åpnet for. 1920–1922 ble en av de første kjøreveiene på Færøyene ble anlagt mellom Miðvágur og Sørvágur gjennom Vatnsoyrar. Under den andre verdenskrig ble bygdefolket evakuert, ettersom området ble tatt i bruk av det britiske flyvåpenet, som anla Vágar lufthavn og brukte Leitisvatn som sjøflyplass. Etter krigen flyttet de tilbake.

Vindufabrikken HDYGD (daværende Vatnsoyrar Snikkaravirki) etablerte seg på Vatnsoyrar i 1968. Før krigen ble det også drevet ishus ved vassdraget Sjatlá på Vatnsoyrar.

Siden 1967 har den kristne barne- og ungdomsleiren Zarepta, tilknyttet Brøðrasamkoman, holdt til på Vatnsoyrar.

## Referanser


## Eksterne lenker
*
Stjørdalselva

**Stjørdalselva** er en elv i Trøndelag som strekker seg fra svenskegrensen i Meråker kommune til Trondheimsfjorden i Stjørdal kommune – like ved Trondheim lufthavn, Værnes. Selve Stjørdalselva dannes ved samløpet mellom Torsbjørka og Dalåa i Meråker, mens elvas øverste kilde er like øst for Storlien i Sverige, hvor Tevla har sitt utspring. Elva er  lang ( medregnet Dalåa og Tevla), og har et nedbørfelt på . Middelvannføringen ved munningen er .

## Historie
Stjørdalselva hadde sitt utløp mellom Tangen og Sutterøya inntil slutten av femtiårene. Da ble det gravd nytt utløp tvers gjennom Langøra slik at flyplassen kunne utvides over det gamle elveleiet.

## Fiske
Stjørdalselva er en av de beste lakseelvene i Midt-Norge og kan by på en lakseførende strekning på totalt 48 km, hvorav 34 km er i Stjørdal kommune og 14 km i Meråker kommune. Hvert år blir det tatt store mengder smålaks, og storlaksen holder en størrelse på 6-15 kg.

Laksefisket i Stjørdalselva har lange tradisjoner, der blant annet engelske adelsmenn utøvde sin edle sport i store deler av elva helt tilbake til midten på 1800-tallet.

## Flommer
:*Hovedartikkel: [[Flommen i Nord-Trøndelag 2006]]* 
Ispropper og oversvømmelser den 31. januar 2006 gav den største flommen siden NVE startet flommåling i området 90 år tidligere. I løpet av tre døgn falt det 150–300 mm nedbør som regn over området og snøsmeltingen bidro med 10–50 mm.

## Referanser


## Litteratur
* 

## Eksterne lenker
* 
* Stjørdalselva
* Stjørdal Jeger- og Fiskeforening
Rikets tilstand

Med **Rikets tilstand** kan det siktes til:

*Melding om rikets tilstand som regjeringen leverer ved åpningen av Stortinget hver høst
*Taler eller rapporter om tilstanden i et område, bedrift eller en virksomhet
*''Rikets tilstand'' (TV-program), en norsk dokumentar-serie som gikk på TV2 fra 1999 til 2002
Berry Johnston

**Berry Johnston** (født 25. september 1935 i Bethany i Oklahoma i USA) er en profesjonell amerikansk pokerspiller. 

Han vant WSOP i 1986 og endte på en 3.-plass i 1982 samt en 5.-plass fra 1990. Han har spilt på 26 finalebord i WSOP og har vunnet penger 49 ganger, som er rekord i WSOP.

Han ble innlemmet i Poker Hall of Fame i 2003. I løpet av sin karriere har han spilt inn over 2 200 200 USD.

## Referanser


## Eksterne lenker
*
Johnny Chan

**Johnny Chan** «**Orient(al) Express**» (født 1957 i Kanton i provinsen Guangdong i Kina) er en profesjonell pokerspiller. Han er en av fire som har vunnet WSOP to ganger på rad og en av tre som har 10 WSOP armbånd. Han ble i 2002 den 27. spilleren i Poker Hall of Fame. Han hadde også en liten rolle i filmen Rounders.

## Referanser


## Eksterne lenker
* 
* 
*
TVSunnmøre

**TVSunnmøre** startet med lokale tv-sendinger på Sunnmøre 1. mai 1995.

TVSunnmøre var en gang den lokal-TV-stasjonen som hadde flest seere i Norge i forhold til antall innbyggere i sitt dekningsområde. Dette ifølge undersøkelser utført av Norsk Gallup. I 2005 hadde TVSunnmøre en daglig seeroppslutning på 21 % og en ukentlig oppslutning på 51 %. På Sunnmøre bor det ca. 125 000 personer. 95% av de som bor på Sunnmøre hadde da mulighet til å få inn kanalen.

TVSunnmøre var mot slutten en del av Mediepress Norge som også inkluderer TVFollo og lager masseprodusert lokal-TV fra sentraliserte studioer på Ski. Fra og med nyttår 2011/2012 valgte Tv8 å legge ned Tv8Sunnmøre.

## Eksterne lenker
* TVSunnmøre
Eivind Mo

**Eivind Mo** (født 20. november 1904, død 24. mars 1995) var en spelemann fra Seljord i Telemark.

Han var sønn av Halvor Mo (1869&ndash;1949) og Gunnhild Kvåle (1872&ndash;1951), i Rauland. Moren var søster av spelemannen Høye Kvåle. 

De spelemennene han nok lærte mest av i unge år var Høye Kvåle, Eilev Smedal og Olav Groven. Groven sørget for å gi Mo en skikkelig fele da han var seksten år gammel. I disse årene ble de første slåtteinnspillingene utgitt på plate, og Eivind Mo var tidlig ute for å lære av den nye teknikken. Slik kunne han tilegne seg slåtter på en annen måte enn før. Sammen med Olav Groven reiste han over hele øvre Telemark på stevner og kappleiker på 1920-tallet. 

Han giftet seg med Tone Knutsdotter Li i 1931. Sammen fikk de fire barn. Eivind Mo vant Landskappleiken på hardingfele i 1939, og om igjen ni år seinere. Han spilte mindre ute etter 1950.

Han arbeidet som banksjef i Seljord i mange år, og hadde en ny kvalitativ topp som spelemann fra slutten av 1970-årene. 

Eivind Mo var en streng kappleiksdommer og en svært kvalitetsbevisst. På sine gamle dager var han et viktig bindeledd bakover for de helt unge spelemennene i Telemark, blant dem Per Anders Buen Garnås.

I 1990 fikk han Kongens fortjenstmedalje i gull.

## Referanser
Phil Hellmuth

**Phillip Jerome Hellmuth jr.** (født 16. juli 1964) er en profesjonell pokerspiller. Han er en av sin generasjons største pokerprofiler. Han ble den yngste vinneren av WSOP noensinne da han slo Johnny Chan i en alder av 24 år. Per 2006 hadde han vunnet over 7 200 000 dollar i løpet av sin pokerkarriere. Han er kjent som 'The Poker Brat'. Han er også medlem av Poker Hall of Fame, og innehar rekordsterke 17 World Series of Poker-armbånd.

## Referanser


## Eksterne lenker
* 
* 
* 
*
Dokument2

***Dokument 2*** er et dokumentarprogram som gikk på TV 2 fra 1992 til 2018. Programmet har i hovedsak bestått av egenproduserte dokumentarer, men de har også benyttet seg av innhold fra uavhengige dokumentarfilmskapere. Programmer har til tider vært omstridt og flere aktører som har fått ufordelaktig omtale har gjennom årenes løp gått til søksmål mot programskaperne. Fra 1990-tallet huskes kanskje sakene om selfangstinspektør Lindberg, mijøaktivist Kurt Oddekalv best.

Programmet gjennomgikk en omlegging både i 1995 og i 2009. I 1995 gikk programmet bort fra magasinformen og ble en dokumentarserie i klassisk form med ett tema i hver sending. I 2009 ble redaksjonen nedlagt og dokumentarene ble heller innkjøpt av det uavhengige dokumentarmiljøet i Norge. 

Programmer vist på *Dokument 2* har vunnet tilsammen 14 Gullrute-priser, og serien er dermed det programmet med flest Gullrute-priser per 2019. Serien har også vunnet The Golden Nymph-prisen for beste nyhetsdokumentar under Monte Carlo TV Festival to ganger.

## Om programmet
En rekke personer har vært tilknyttet programmet gjennom årene. Blant programledere og reportere kan en nevne Gerhard Helskog, Tonje Steinsland, Aslaug Holm, Anders Magnus, Anne Kvadsheim, Ingunn Kyrkjebø og Olav Njaastad. Odd Isungset var redaktør fra 1995.

I 1995 sendte de 37 programmer, hvorav om lag to tredjedeler var egenproduserte, resten innkjøpt. Budsjettet var på 6 millioner kroner og staben på ni ansatte. Seertallene for første halvår av 1995 var på ca , mens det høsten 1993 var på . 

## Temaoversikt
*Se Liste over episoder av Dokument2

## Utmerkelser og nominasjoner

## Referanser
Bill Smith

**Bill Smith** er en profesjonell amerikansk pokerspiller.

Han vant WSOP i 1985 og deltok dessuten i 1981 og 1986, hvor han endte på 5.-plass begge gangene.

## Referanser


## Eksterne lenker
*
Jamsession

**Jamsession** (uttales *djæmsessjen*) er et engelsk begrep for en sammenkomst hvor musikere som til vanlig ikke spiller sammen møtes og spiller fritt og uformelt, gjerne med store innslag av improvisasjon. Begrepet brukes spesielt innenfor jazzen. Derav verbet «å jamme», å improvisere musikk.

Ordet *jam* hadde opprinnelig betydningen «å presse noe sammen», eksempelvis for bevare og konservere frukt og syltetøy. *Jamsession* er dokumentert fra 1933; kanskje fra betydningen «noe søtt, noe utmerket».

## Referanser
Mediegruppen Møre

**Mediegruppen Møre** er en gruppering bestående av TVSunnmøre, TVNordvest, Radio Ålesund og Nettposten. TV-kanalene og Mediegruppen Sunnmøre fusjonerte og etablerte selskapet Mediegruppen Møre i januar 2006. Per Arne Sandøy i TVSunnmøre er leder i den nye grupperingen, mens TVNordvests Svein Junge er leder for TV-delen.

Blant eierne finner vi Erik Berg, Stig O. Jacobsen, Bjørn Rune Gjelsten, Stein Erik Hagen, Lars Løseth, Olav Thon og Ekornes-familien.
Hamid Dastmalchi

**Hamid Dastmalchi** er en profesjonell amerikansk pokerspiller av iransk opphav.

Han vant WSOP main event i 1992 og pengepremien på $ 1 million. Han spiller sjelden turneringer, men har til nå vunnet omkring $ 1,5 millioner totalt.

## Referanser


## Eksterne lenker
*
Shout Out Louds

**Shout Out Louds** er et svensk indie pop-band fra Stockholm som begynte i 2001. Singelen «Please Please Please» lå inne på den britiske singellisten, og bandet har også spilt i *[[The Late Show with David Letterman]]*.

Shout Out Louds' debutalbum *Howl Howl Gaff Gaff* kom ut i 2003 i Sverige. To år senere ble det også utgitt internasjonalt. Bandet ble i 2006 nominert Grammisgalan for årets svenske musikkvideo med låten «The Comeback».

2007 gav bandet ut sitt andre album, *Our Ill Wills*, produsert av Björn Yttling fra bandet Peter Bjorn and John. Albumet inneholdt blant annet sangene «Tonight I Have to Leave It» og «Impossible».

Bandets tredje album, *Work*, ble utgitt i 2010. Det ble innspilt i Seattle og produsert av den amerikanske indieprodusenten Phil Ek, som tidligere hadde produsert band som Built to Spill, The Shins og Fleet Foxes.

Det fjerde albumet *Optica* kom ut 2013 og ble produsert av bandet selv sammen med Johannes Berglund.

## Bandmedlemmer
*Adam Olenius (vokal, gitar) 
*Ted Malmros (bass) 
*Carl von Arbin (gitar)
*Eric Edman (trommer) 
*Bebban Stenborg (keyboard).

## Diskografi
### Album
*2003 – *[[Howl Howl Gaff Gaff]]*, internasjonalt i 2005
*2007 – *Our Ill Wills*
*2010 – *Work*
*2013 – *Optica*

### EP-er
*2003 – *100° EP*
*2004 – *Oh, Sweetheart EP*
*2004 – *Very Loud EP*
*2006 – *The Combines EP* (Remixer)
*2007 – *Tonight I Have To Leave It*

### Singler
*2003 – «Hurry UP Let's Go»
*2003 – «Shut Your Eyes»
*2004 – «Please Please Please»
*2004 – «Very Loud / Wish I Was Dead»
*2005 – «The Comeback»
*2006 – «Please Please Please»
*2010 – «Walls»
*2012 – «Blue Ice»
*2013 – «Walking in Your Footsteps»

## Eksterne lenker
* 
* 
* 
* Facebook
Bastiaan van Apeldoorn

**Bastiaan van Apeldoorn** (født 1970) er en nederlandsk statsviter som jobber ved Vrije Universiteit Amsterdam. I 1999 sluttstilte han doktorgradavhandlingen sin om European Round Table of Industrialists (ERT), som i 2002 kom i bokform under tittelen *Transnational Capitalism and the Struggle over European Integration*.

Van Apeldoorn regnes som en representant for Amsterdamskolen innenfor fagfeltet internasjonale relasjoner. Han har i arbeidet sitt særlig fokusert på transnasjonale eliter, særlig ERT, som han mener er i ferd med å innføre en nyliberal disiplin gjennom strukturer det er vanskelig å føre motstand i. 

## Referanser


## Eksterne lenker
* Bastiaan van Apeldoorns profil hos Vrije Universiteit Amsterdam